b'\n_START_ARTICLE_\nLevkip\n_START_SECTION_\n\xc5\xbdivljenje in delo\n_START_PARAGRAPH_\nO Levkipu ni skoraj ni\xc4\x8d znanega, \xc5\xa1e to ne, ali je res \xc5\xbeivel. Kakor Anaksagora je domneval o obstoju semen (spermata ali hremata), ki so bile razli\xc4\x8dica atomov (atomoi)._NEWLINE_Bil je Demokritov u\xc4\x8ditelj in je prvi izrazil na\xc4\x8delo vzro\xc4\x8dnosti, da ima vsak dogodek svoj naravni vzrok. Njegova dela se niso ohranila in jih je ve\xc4\x8dinoma povzel Demokrit._NEWLINE_Rodil se je morda tudi v Eleji, saj naj bi bila njegova filozofija povezana z eleati. Bil je Anaksagorin, Zenonov in Empedoklejev sodobnik. Njegovo delo je skoraj v celoti zasen\xc4\x8dilo Demokritovo, tako da je Epikur, po Diogenu Laertu celo dvomil, da je res \xc5\xbeivel. Aristotel in Teofrast pa sta mu priznavala zamisel o atomizmu. Levkip se je strinjal z eleatskim dokazovanjem, da resni\xc4\x8dno bivanje ne priznava vakuuma, in zaradi tega ne more biti gibanja brez vakuuma. \xc4\x8ceprav gibanje res obstaja, mora obstajati vakuum. V tem smislu je vakuum poistoveten z nebivanjem, saj v resnici ne more obstajati. Levkip se je razlikoval od eleatov v tem, da se ni obremenjeval s konceptualnim me\xc5\xa1anjem bivanja in nebivanja. Platon je naredil potrebno razlo\xc4\x8devanje med stopnjami bivanja in vrstami negacije._NEWLINE_Njegovi najbolj znani izgubljeni deli sta se imenovali Veliki red Vesolja ali Veliki svetovni sistem (Megas Diakosmos) in O mi\xc5\xa1ljenju (Peri Nou).'